Silkeborg har skrevet kontrakt med georgiske Davit Skhirtladze, der ved årsskiftet kommer til klubben fra AGF.

AGF meldte tidligere på måneden ud, at man ikke forlænger kontrakten med Davit Skhirtladze, når aftalen ved årsskiftet udløber. Georgieren ønskede dog at blive i Danmark, og det har han nu fået på plads.

Skhirtladze skifter til Silkeborg på en halvandet år lang kontrakt.

- Jeg er meget glad for at skrive kontrakt med SIF. Det er et godt skridt videre i karrieren for mig. Der er gode forhold i Silkeborg og det er en klub med traditioner. Det er det helt rigtige for mig, og jeg er her for at gøre mit bedst og hjælpe SIF, siger Davit Skhirtladze til klubbens hjemmeside.

22-årige Skhirtladze har spillet 71 ligakampe og scoret fem gange for AGF.

KØB BILLETTER TIL AGF's KOMMENDE HJEMMEKAMPE HER!